Krajská prokuratúra Žilina 
Moyzesova 20, 011 04 Žilina 1 	

Sp. zn. : Kv 12/12/5500	Žilina, 3.9.2013
EEČ : 2-36-3-2013

U Z N E S E N I E

Trestná vec:	obvinený XXXXX 
Obzvlášť závažný zločin:	pokračovací obzvlášť závažný zločin obchodovania s ľuďmi  podľa § 179 ods. 1,  ods. 3 písm. d), ods. 5 písm. a) Trestného zákona s poukazom na  § 138 písm. b), písm. i), písm. j) Trestného zákona a pokračovací zločin kupliarstva podľa § 367 ods. 1,  ods. 2,  ods. 4 písm. a) Trestného zákona s poukazom na  § 138 písm. b), písm. i),  písm. j) Trestného zákona

Rozhodol: 	prokurátor Krajskej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
v období prinajmenšom od presne nezisteného času roku 2001 do najmenej 24.07. 2012 na území Slovenskej republiky, najmä na území okresov XXXXX a XXXXX a území Rakúskej republiky, obvinený XXXXX ako člen organizovanej skupiny, ktorú tvorili aj obvinení XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX, XXXXX a aj osoby rakúskej štátnej príslušnosti prinajmenšom XXXXX a XXXXX, plánovane a koordinovane s vymedzenou deľbou úloh medzi sebou sa primárne a sústavne zaoberali zjednávaním, získavaním a ponúkaním žien slovenskej štátnej príslušnosti na výkon sexuálnych služieb za úplatu a vyberaním vysokých podielov z ich prostitúcie pre členov organizovanej skupiny sčasti v erotických salónoch pod názvom „XXXXX a sčasti aj v erotických salónoch v Rakúsku, okrem iných aj v salónoch pod názvami „XXXXX, pričom pri ženách, pri ktorých niektorí členovia organizovanej skupiny potrebovali získať ich súhlas na dosiahnutie výkonu prostitúcie pre nich používali rôzne formy nepravdivých prísľubov (napr. že nebudú musieť zákazníkom poskytovať sexuálne služby, že budú s nimi piť len nápoje, že si budú môcť zákazníka vyberať, sľubujú im vysoké zárobky, a podobne), donucovania a nátlaku, takisto na dosiahnutie svojho cieľa zneužívali zlú sociálnu a rodinnú situáciu obetí a za účelom dosiahnutia efektívneho páchania tejto trestnej činnosti a vysokých výnosov z nej vykonával XXXXX ako člen organizovanej skupiny (nie však výlučne) nasledujúce úlohy:   
zjednával a prevážal ženy na výkon prostitúcie  do Rakúska, bol v styku a spolupracoval na tejto činnosti s rakúskymi členmi organizovanej skupiny, čerpal a rozdeľoval výnosy z prostitúcie, v prípade nespokojnosti s výkonom prostitúcie vykonával rôzne formy fyzického a psychického nátlaku na prostitútky, 
pričom niektorí obvinení zabezpečovali výkon svojich úloh pre organizovanú skupinu sústavne a stabilne, niektorí obvinení len čiastkovo alebo jednorázovo a na výkone trestnej činnosti organizovanej skupiny na území Rakúska sa v spolupráci s obvinenými podieľali aj osoby rakúskej štátnej príslušnosti - XXXXX a XXXXX (majitelia erotických salónov v Rakúsku) a iné osoby rakúskej štátnej príslušnosti nimi priamo riadené,  pričom z výkonu ich prostitúcie dosahovala finančný prospech v zásade na území Slovenskej republiky tak, že prostitútky odvádzali 60 %  a viac zo svojho zárobku  za poskytovanie sexuálnych služieb členom organizovanej skupiny a zvyšok im bol vyplácaný, a na území Rakúskej republiky v zásade tak, že polovica zo zárobku prostitútok za poskytovanie sexuálnych služieb patrila rakúskym majiteľom erotických podnikov, jedna štvrtina patrila slovenskému členovi organizovanej skupiny, ktorý prostitútku doviezol a samotným prostitútkam bola vyplácaná len jedna štvrtina ich zárobku za poskytovanie sexuálnych služieb, z ktorej ešte museli platiť rakúskym majiteľom za ubytovanie a veci bežnej spotreby a takto XXXXX buď prepravil, zlákal, zjednal na výkon prostitúcie, alebo koristil z ich prostitúcie, v Slovenskej republike alebo v Rakúskej republike okrem iných osôb minimálne aj nasledujúce osoby: 
1/ XXXXX, XXXXX ktorú v presne nezistenom období roku 2006 v XXXXX XXXXX  nahovoril na prácu v Rakúsku pod nepravdivou zámienkou, že bude v istom lokáli pracovať tak, že s hosťami vypije nejaké nápoje, zarobí pekné peniaze  a nemusí robiť nič viac, po príchode do salónu XXXXX jej bolo zo strany osôb tam pracujúcich, ako aj XXXXX oznámené, že bude musieť vykonávať prostitúciu,  čomu sa podvolila z dôvodu pre ňu bezvýchodiskovej situácie, v Rakúsku bola donútená pracovať aj v erotickom podniku XXXXX, XXXXX a iní páchatelia vytvárali v podnikoch, kde pracovala atmosféru nátlaku na prostitútky, napr. tak, že XXXXX ukazoval strelnú zbraň, ktorú mal pod sakom, vyhrážal sa prostitútkam, že o nich rozšíri doma, čím sa živia, ak nebudú dosť prostitúciou zarábať, v takto vytvorenej atmosfére nátlaku XXXXX pracovala ako prostitútka odvádzajúca časť svojej odmeny priamo XXXXX a salónom v Rakúsku až do roku 2008, teda približne dva roky, a za ten čas získala vykonávaním prostitúcie len pre XXXXX sumu najmenej  89.000,- € a pre majiteľov rakúskych erotických salónov sumu najmenej 178.000,- € 

2/   XXXXX, XXXXX ktorú v presne nezistenom období roku 2007 v XXXXX ju XXXXX  nahovoril na prácu spoločníčky v Rakúsku,  ľstivým tvrdením, že nemusí chodiť s každým zákazníkom na izbu, ale že si môže zákazníka vyberať, následne ju prepravil do Rakúska do podniku XXXXX, kde jej XXXXX a personál oznámili, že bude musieť chodiť s každým zákazníkom na izbu, využili jej bezvýchodiskovú situáciu, v ktorej sa nachádzala, keďže nemala žiadne peniaze a nevedela jazyk, tomuto nátlaku podľahla a vykonávala prostitúciu väčšinou pod vplyvom alkoholu, takto prostitúciu vykonávala približne 5 - 6 mesiacov, za túto dobu odviedla zo svojho zárobku XXXXX sumu najmenej 6.000,- €, majiteľovi erotického salónu XXXXX sumu 12.000,- €,  pričom pre seba zarobila len sumu 700,- €, 

3/ XXXXX, XXXXX, ktorú v presne nezistenom období roku 2007 v XXXXX XXXXX  nahovoril na prácu spoločníčky v Rakúsku, a to ľstivým tvrdením, že nemusí chodiť s každým zákazníkom na izbu, ale pôjde s ním na izbu len, keď bude sama chcieť, v apríli roku 2007 ju XXXXX prepravil do Rakúska do podniku XXXXX, kde jej bolo v pre ňu nepriaznivej situácii personálom oznámené, že musí chodiť s každým zákazníkom na izbu za účelom sexu, prostitúciu vykonávala pod vplyvom alkoholu, pričom XXXXX jej zakazoval alkohol piť, po dobu asi 4 mesiace, za túto dobu odviedla zo svojho zárobku XXXXX sumu najmenej 2.400,- €, majiteľovi rakúskeho erotického salónu sumu 4.800,- €,  pričom pre seba zarobila len sumu 200,- €,  

4/ XXXXX, XXXXX, ktorá pracovala od roku 2003 ako prostitútka v erotickom salóne XXXXX u XXXXX, ktorému odvádzala 60 % svojho zárobku previezol, najneskôr dňa 20. 08. 2003 XXXXX a XXXXX s jej súhlasom do podniku XXXXX, v tomto podniku a aj v inom podniku v Rakúsku pracovala ako prostitútka od 20. 08. 2003 do 20. 01. 2004, počas tejto doby odviedla zo svojho zárobku sumu 7.000,- € XXXXX a XXXXX a sumu 14.000 € majiteľovi erotického salónu v Rakúsku,   

5/ XXXXX, XXXXX, ktorej v presne nezistenom období roku 2006 v XXXXX XXXXX,  ponúkol dobre platenú prácu prostitútky v Rakúsku XXXXX, skontaktoval ju s XXXXX a XXXXX, s ktorými sa stretla krátko na to v podniku XXXXX a ktorí jej povedali, že pôjde do Rakúska robiť prostitútku, ale predtým sa ešte musí stretnúť s XXXXX, s ktorým sa stretla asi 3 dni nato za prítomnosti XXXXX XXXXX, XXXXX jej vysvetlil, čo práca prostitútky v Rakúsku obnáša, a na získanie jej súhlasu jej nepravdivo uviedol, že denne zarobí 150 €, následne s jej súhlasom ju dňa 23. 09. 2006 XXXXX prepravil do podniku XXXXX po čom ju dňa 06. 12. 2006 presne nestotožnení členovia organizovanej skupiny prepravili do podniku XXXXX kde vykonávala prostitúciu až do roku 2008, za túto dobu odviedla zo svojho zárobku sumu najmenej 17.820 € XXXXX, pričom rovnakú sumu zarobila aj ona, avšak domov si nedoniesla žiadne peniaze, pretože zo zarobených peňazí v Rakúsku musela platiť svoje výdavky, okrem iného aj podnikom, v ktorých pracovala, pričom len z výkonu jej prostitúcie majiteľom podnikov v Rakúsku odviedla sumu najmenej 35.640 €, počas doby, keď pracovala pre XXXXX v Rakúsku ako prostitútka ju viackrát prepravili zo Slovenska do miesta výkonu prostitúcie XXXXX a XXXXX,

6/ XXXXX, XXXXX ktorá v presne nezistenom období v roku 2005 v XXXXX sa prostredníctvom XXXXX zoznámila s XXXXX, a tento ju s jej súhlasom prepravil do podniku XXXXX v Rakúsku, aby tam vykonávala prostitúciu, pričom v podniku XXXXX vykonávala prostitúciu asi 2 roky, následne pracovala ako prostitútka v podniku XXXXX v Rakúskej republike a až približne do konca roku 2010 odvádzala XXXXX a zároveň aj majiteľom podnikov, v ktorých pracovala zo svojho zárobku podiel, pričom takto im za uvedené obdobie odviedla celkom sumu približne 220.000,- €, 

7/ XXXXX, XXXXX, ktorá sa v presne nezistenom období roku 2006 so spolu s kamarátkou XXXXX v XXXXX stretla s XXXXX, pričom tento jej ponúkol prácu spoločníčky v Rakúsku, a nepravdivo jej uviedol, že táto práca zahŕňa len to, že budú v normálnom bare piť so zákazníkmi alkohol, XXXXX previezol XXXXX do Rakúska v novembri 2006 do podniku XXXXX a následne do podniku XXXXX kde jej  čašníčka oznámila, že bude musieť mať so zákazníkmi aj sex, následne jej toto dôrazne povedal aj XXXXX, čomu sa ona v bezvýchodiskovej situácii podvolila a vykonávala prostitúciu pre XXXXX v podniku XXXXX do konca roku 2006 a následne v presne nezistenej dobe v rokoch 2007 - 2008 pracovala ako prostitútka opätovne v podniku XXXXX , za túto dobu celkom z výkonu prostitúcie odviedla XXXXX alebo majiteľom erotických salónov v Rakúsku sumu najmenej 130.200,- €, 

8/ XXXXX, XXXXX, ktorú v presne nezistenom období roku 2002  XXXXX vo XXXXX zlákal na prácu prostitútky s jej súhlasom v erotickom salóne XXXXX, kde za dobu 3 mesiacov výkonu prostitúcie zarobila približne 200.000,- Sk (6.638,78 €), z ktorých odvádzala majiteľovi podniku XXXXX 60%, peniaze od zákazníkov inkasovala XXXXX, pričom XXXXX priamo vyplácala XXXXX alebo XXXXX,  pričom takto im odviedla prinajmenšom sumu 120.000,- Sk (3.983, 27 €), následne jej XXXXX a XXXXX ponúkli výkon prostitúcie v Rakúsku, previezli ju s jej súhlasom na výkon prostitúcie do Rakúska do podniku XXXXX a do iného erotického salónu v Rakúsku, v Rakúsku pracovala 10 mesiacov, počas doby výkonu prostitúcie v Rakúsku zarobila výkonom prostitúcie sumu približne 180.000,- €, z ktorých dostala len sumu 10. 000,- €, zvyšok zarobenej sumy (170.000 €) odviedla XXXXX alebo majiteľovi erotického salónu v Rakúsku,  
a
týmto konaním XXXXX získal pre seba alebo pre iného minimálne nasledujúci prospech:

konaním ktoré napĺňa znaky pokračovacieho obzvlášť závažného zločinu obchodovania s ľuďmi podľa § 179 ods. 1, ods. 3 písm. d/ (s poukazom na § 138 písm. b/, i/,j/), ods. 5 písm. a/ Tr. zák. (minimálne v bodoch 1, 2, 3, 5, 7) prospech vo výške 475.860,- € a konaním, ktoré napĺňa znaky pokračovacieho zločinu kupliarstva podľa § 367 ods. 1, ods. 2 (s poukazom na  § 138 písm. b/, i/,j/), ods. 4 písm. a/ Tr. zák. (minimálne v bodoch (4, 6, 8)  prospech vo výške 414.983,27 €, 

lebo je trestné stíhanie neprípustné podľa § 9 odsek 1 písmeno d) Tr. por. z dôvodu, že obvinený zomrel.

Odôvodnenie:
Vyšetrovateľ Národnej kriminálnej agentúry národnej protizločineckej jednotky, expozitúra Bratislava, sp. zn. XXXXX, zo dňa 08. 03. 2013, v spojení s opravným uznesením v zmysle § 174 ods. 1 Tr. por. per analogiam, sp. zn. XXXXX zo dňa 11. 03. 2013, po predchádzajúcom začatí trestného stíhania vzniesol obvinenie XXXXX pre pokračovací obzvlášť závažný zločin obchodovania s ľuďmi  podľa § 179 ods. 1,  ods. 3 písm. d), ods. 5 písm. a) Trestného zákona s poukazom na  § 138 písm. b), písm. i), písm. j) Trestného zákona a pokračovací zločin kupliarstva podľa § 367 ods. 1,  ods. 2,  ods. 4 písm. a) Trestného zákona s poukazom na  § 138 písm. b), písm. i),  písm. j) Trestného zákona, ktorých sa mal dopustiť v podstate na tom skutkovom základe, ktorý je uvedený vo výrokovej časti tohto uznesenia, pričom skutok bol oproti skutku uvedenému v uznesení o vznesení obvinenia upravený tak, aby zodpovedal len konaniu obvineného XXXXX. Vo vzťahu k iným obvineným, ktorým bolo opísaným postupom vyšetrovateľa vznesené obvinenie naďalej prebieha prípravné konanie. Vyšetrovanie v tejto veci vedie vyšetrovateľka PPZ ÚHCP národnej jednotky boja proti nelegálnej migrácii Západ pod ČVS:XXXXX 

	Obvinený XXXXX bol k veci vypočutý dňa 11. 03. 2013 avšak uviedol len toľko, že zo skutku, ktorý sa mu kladie za vinu sa necíti byť vinným a k veci ďalej odmietol vypovedať. Spáchanie skutku, ktorý sa mu kladie za vinu poprel aj pri výsluchu pred sudcom pre prípravné konanie Okresného súdu v Žiline, ale podrobnejšie k veci nevypovedal. 
	Obvinený XXXXX bol vzatý do väzby z dôvodov podľa § 71 ods. 1 písm. a/, c/ Tr. por. uznesením sudcu pre prípravné konanie Okresného súdu v Žiline, sp. zn. XXXXX zo dňa 14. 03. 2013, právoplatným v spojení s uznesením Krajského súdu v Žiline, sp. zn. XXXXX zo dňa 27. 03. 2013.
	Obvinený XXXXX väzbu vykonával v Ústave na výkon väzby Žilina, kde zomrel dňa 08. 08. 2013. Táto okolnosť je preukázaná oznámením o úmrtí Matričného úradu mesta Žilina por. č. XXXXX 

	Na základe doposiaľ vo veci vykonaných dôkazov najmä výpovedí svedkýň poškodených XXXXX, XXXXX, XXXXX, XXXXX, XXXXX, XXXXX, XXXXX a XXXXX mám za to, že vznesenie obvinenia XXXXX v tejto veci bolo dôvodné. Dôvodnosť obvinenia XXXXX pretrvávala aj v čase jeho smrti vo výkone väzby. Ďalšie dokazovanie zamerané výlučne na skúmanie trestnej zodpovednosti XXXXX nie je možné vykonávať s ohľadom na dikciu § 9 ods. 1 písm. d/ Tr. por. 

	Podľa § 9 ods. 1 písm. d/ Tr. por. trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
	Podľa § 215 ods. 1 písm. d/ Tr. por. prokurátor zastaví trestné stíhanie, ak je trestné stíhanie neprípustné podľa § 9. 

	Vzhľadom ku skutočnosti, že obvinený XXXXX zomrel, je jeho ďalšie trestné stíhanie neprípustné a z týchto dôvodov som rozhodol o jeho zastavení v zmysle § 215 ods. 1 písm. d/ Tr. por.  

Poučenie:
Proti tomuto uzneseniu je prípustná sťažnosť, ktorú možno podať u prokurátora krajskej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Matúš Harkabus
prokurátor